Държавен вестник, бр. 98, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  98
дейност освен научна, преподавателска или 
дейност, регламентирана в Закона за автор­
ското право и сродните му права.
(2) Обстоятелствата по ал. 1 се удостове­
ряват пред работодателя с декларация.
Възнаграждения
Чл. 31. (1) Основните месечни възна­
граждения на служителите на Сметната па­
лата се определят от председателя съгласно 
вътрешните правила за работната заплата 
и разполагаемите средства по бюджета за 
съответната година.
(2) Работещите в Сметната палата могат 
да получават допълнителни възнаграждения 
за постигнати резултати по ред, установен със 
закон или с акт на Министерския съвет или 
с вътрешните правила за работната заплата.
Задължение за опазване на информация
Чл. 32. (1) Лицата по чл. 23 и членовете на 
Консултативния съвет са длъжни да опазват 
класифицираната информация, представля­
ваща държавна или служебна тайна, както и 
търговската, банковата или друга защитена 
от закона тайна и да не разгласяват факти и 
обстоятелства, станали им известни при или 
по повод изпълнението на техните задължения.
(2) Лицата по чл. 23 и членовете на Кон­
султативния съвет при постъпване на работа 
подписват декларация за опазване на тайната 
и за неразгласяване на факти и обстоятелства 
по ал. 1.
Обучение и професионална квалификация
Чл. 33. (1) Служителите на Сметната 
палата са длъжни да участват в обучението, 
организирано от Сметната палата за под­
държане и повишаване на професионалната 
квалификация.
(2) Разходите по ал. 1 са за сметка на бю­
джета на Сметната палата.
Оценка на трудовото изпълнение. Последици
Чл. 34. (1) Служителите на Сметната палата 
подлежат ежегодно на оценка за трудовото 
изпълнение.
(2) Оценката на трудовото изпълнение се 
извършва при условия и по ред, определени с 
правилника за подбор, назначаване, обучение, 
оценка на трудовото изпълнение и професи­
онално развитие на служителите.
(3) Трудовото правоотношение на служител 
може да бъде прекратено, когато е получил две 
последователни най-ниски годишни оценки.
Застраховки
Чл. 35. Ръководните органи, одиторите и 
директорите се застраховат задължително 
със застраховките „Живот“ и „Злополука“ 
за сметка на бюджета на Сметната палата.
Г л а в а  п е т а
ОДИТНА ДЕЙНОСТ. ПРАВОМОЩИЯ И 
ЗАДЪЛЖЕНИЯ НА РЪКОВОДНИТЕ ОР­
ГАНИ, ДИРЕКТОРИТЕ НА ДИРЕКЦИИ И 
ОДИТОРИТЕ
Възлагане на одитите
Чл. 36. (1) Одитите по годишната програма 
за одитната дейност се възлагат със заповед 
на заместник-председател.
(2) Одитите по решение на Народното съ­
брание се възлагат със заповед на председателя.
(3) Одитите се извършват в одитирания 
обект и/или в помещенията на Сметната 
палата по програма, утвърдена от замест­
ник-председател, съответно от председателя 
в случаите по ал. 2.
Правомощия при извършване на одитите
Чл. 37. (1) Одиторите, директорите на ди­
рекции и ръководните органи на Сметната 
палата по време и във връзка с извършваните 
одити имат право:
1. на свободен достъп до служебните по­
мещения и до всички документи, отчети и 
активи, свързани с финансовото управление 
на одитираните организации, включително 
да изискват годишните финансови отчети на 
дружествата с държавно и общинско участие, 
които подлежат на одит, и протоколите от 
заседанията на техните органи;
2. да изискват в определени от тях срокове 
справки, заверени копия от документи и друга 
информация във връзка с предварителното 
проучване и извършването на одитите, вклю­
чително на електронен носител;
3. да изискват устни и писмени обяснения 
от длъжностни лица, включително от бивши 
длъжностни лица, по факти, които са кон­
статирани при одитите, както и по въпроси, 
които са свързани с тяхната дейност;
4. да изискват справки, заверени копия от 
документи и друга информация от физически 
лица, юридически лица и еднолични търговци 
извън одитирания обект, свързани с възможни 
случаи на незаконна дейност, които засягат 
финансовите и имуществените интереси на 
одитирания обект или средствата от фондове 
и програми на Европейския съюз;
5. да изискват и да получават информация 
от всички органи в страната, както и достъп 
до базите им от данни във връзка с дейността 
на Сметната палата;
6. да присъстват на заседания на органите 
на одитираните организации и лица, ако днев­
ният им ред е във връзка с провеждания одит.
(2) При упражняване на правомощията по 
ал. 1 достъпът до класифицирана информация 
се извършва при условията и по реда на Закона 
за защита на класифицираната информация.